16.6.2022
RO
Jurnalul Oficial al Uniunii Europene
C 233/5
— reflectarea nevoilor persoanelor care fug din calea războiului de agresiune al Rusiei împotriva Ucrainei în activitatea autorităților naționale și a serviciilor publice de ocupare a forței de muncă prin: — acordarea, în primă instanță, a unei atenții speciale ocupațiilor în care beneficiarii de protecție temporară și beneficiarii de protecție adecvată în temeiul dreptului național pot sprijini alte persoane care fug din calea războiului de agresiune al Rusiei împotriva Ucrainei (de exemplu, medici, asistenți medicali, profesori și formatori, lucrători în domeniul educației și îngrijirii timpurii, consilieri pentru piața muncii, precum și în birourile serviciilor publice de ocupare a forței de muncă).
Acest lucru ar putea fi asigurat prin reducerea barierelor din calea accesului la astfel de profesii și prin cooperarea cu autoritățile ucrainene și cu diaspora; — acordarea unei atenții deosebite accesului femeilor pe piața muncii și, cu prioritate, abordarea nevoilor femeilor cu copii, inclusiv în ceea ce privește drepturile lor de acces la educație și îngrijire timpurie și la educație școlară, deoarece acest lucru le poate ajuta să beneficieze de oportunități de angajare; — încurajarea plasamentelor în sectoare și pentru ocupații în care există deficite pe piața muncii în statele membre gazdă.
Analiza efectuată de Cedefop cu privire la locurile de muncă vacante (19) din întreaga Europă poate ajuta statele membre să examineze competențele necesare și domeniile în care acestea sunt necesare, inclusiv la nivel regional.
În plus, raportul Autorității Europene a Muncii privind ocupațiile deficitare și excedentare (20) poate ajuta statele membre să identifice nevoile; — sensibilizarea cu privire la diversitatea la locul de muncă și furnizarea de cursuri de orientare civică/socioculturală, care să reflecte nevoile unor grupuri specifice (de exemplu, femei, persoane cu handicap, minorități etc.) și informarea acestora cu privire la drepturile de nediscriminare și la acțiunile care trebuie întreprinse în caz de încălcare a acestor drepturi; — consolidarea cadrului favorabil accesului la activități de muncă salariate și independente prin: — acordarea de sprijin angajatorilor care angajează persoane care fug din calea războiului de agresiune al Rusiei împotriva Ucrainei și de indemnizații pentru crearea de noi întreprinderi.
Întreprinderile și rețelele din economia socială pot, de asemenea, să sprijine eforturile de integrare; — deschiderea de programe de sprijinire a antreprenoriatului pentru persoanele care fug din calea războiului de agresiune al Rusiei împotriva Ucrainei, de exemplu formare, mentorat, îndrumare și sprijin pentru crearea de rețele, precum și microfinanțare sau o combinație de măsuri de sprijin financiar și nefinanciar.
Instrumentul „Better Entrepreneurship Policy” (21) poate fi utilizat în acest scop; — promovarea programelor europene de sprijinire a antreprenoriatului, cum ar fi Erasmus pentru tineri antreprenori (22) și Rețeaua întreprinderilor europene (23). — să asigure un acces cât mai larg la piața muncii pentru persoanele care desfășoară activități salariate sau independente prin: — abordarea riscului de exploatare și de muncă nedeclarată (24), prin asigurarea cooperării între diferiți actori, inclusiv autoritățile de aplicare a legii și inspectoratele de muncă, în conformitate cu abordarea globală promovată în ultimii ani de Platforma de combatere a muncii nedeclarate, de Strategia UE privind combaterea traficului de persoane 2021-2025 (25) și de Planul comun de combatere a traficului de persoane pentru abordarea riscurilor de trafic de persoane și pentru sprijinirea potențialelor victime din rândul persoanelor care fug din calea războiului din Ucraina (26);
(19) Skills-OVATE | CEDEFOP (europa.eu).
(20) Analiză privind ocupațiile deficitare și excedentare (2021) | Autoritatea Europeană a Muncii (europa.eu).
(21) Pagina principală | Instrumentul „Better Entrepreneurship Policy”: dezvoltat de Organizația pentru Cooperare și Dezvoltare Economică și de Comisie, acesta este un instrument online conceput pentru factorii de decizie politică și alte părți interesate de la nivel local, regional și național care doresc să cerceteze modul în care politica publică poate: să sprijine tinerii, femeile, migranții și șomerii să înființeze întreprinderi și să desfășoare activități independente; să sprijine dezvoltarea întreprinderilor sociale.
(22) Erasmus pentru tineri antreprenori (erasmus-entrepreneurs.eu): îi ajută pe cei care aspiră să devină antreprenori europeni să dobândească competențele necesare pentru a înființa și/sau a conduce cu succes o întreprindere mică în Europa.
(23) Rețeaua întreprinderilor europene (europa.eu): ajută întreprinderile să inoveze și să se dezvolte la scară internațională.
Este cea mai mare rețea de sprijin pentru întreprinderile mici și mijlocii (IMM-uri) din lume.
(24) A se vedea, de exemplu, Notificarea de alertă timpurie – Războiul din Ucraina: refugiații care sosesc în UE din Ucraina și care riscă să fie exploatați în cadrul traficului de persoane | Europol (europa.eu).
(25) COM(2021) 171 final.
(26) Un nou plan de combatere a traficului de persoane pentru protejarea persoanelor care fug din calea războiului din Ucraina (europa.eu).